1974年，時任總理大臣田中角榮邀請佢，入自由民主黨，參加第10屆日本參議院議員通常選舉全國區嘅選舉，首次當選。佢所屬嘅係田中派，後來轉向宮澤派。1980年、1986年又再當選，歷任過環境政務次官、參議院沖繩及北方問題特別委員長、參議院外務委員長、自民黨婦人局長，直到1992年引退。1993年11月3號，勳二等寶冠章受勳。政界引退後，佢做亞洲婦女基金會嘅副理事長。